Ovo je članak o TV-seriji.  Za film iz 2000. vidi Charlie's Angels (film).  

***Charlie's Angels*** je američka kriminalističko-avanturistička TV serija koja se originalno prikazivala na programu mreže ABC od 1976. do 1981. Njeni naslovni protagonisti su bile tri mlade i privlačne žene koje su kao privatni detektivi radili za agenciju na čelu sa tajanstvenim i nikada viđenim šefom po imenu "Charlie" (kome je glas posuđivao John Forsythe). Predstavljala je jednu od najuspješnijih serija u historiji američke televizije i karijeri producenta Aarona Spellinga, a njena je popularnost pomogla lansiranju mnogih holivudskih karijera, uključujući glumicu Farrah Fawcett. *Charlie's Angels*, koja se smatra jednim od najprepoznatljivijih elemenata popularne kulture 1970-ih je inspirirala nastavke, međunarodne verzije kao i dva igrana filma snimljena 2000-ih.

U bivšoj Jugoslaviji je krajem 1970-ih prikazana tek jedna epizoda pod naslovom ***Charliejevi anđeli***.

Godine 2011. je TV-mreža ABC emitirala istoimeni remake čije je snimanje otkazano nakon samo nekoliko epizoda.

Pregled
-------

Tri žene ili "Anđeli" - Jill Munroe, Sabrina Duncan i Kelly Garrett - su bivše pripadnice losanđeleske policije koje su godinama nakon diplomiranja na Policijskoj akademiji bile prisiljene raditi kao sekretarice, telefonistice i slične ponižavajuće poslove. Stoga su napustile policiju i zaposlile se u detektivskoj agenciji Charlieja Townsenda - tajanstvenog šefa koji im daje slučajeve preko interkoma i svog pomoćnika Johna Bosleya. Nakon prve sezone (1976/1977) Jill Munroe je zamijenila njena sestra Kris, bivša policajka iz San Francisca. Sabrinu je poslije zamijenila Tiffany Welles, bivša policajka iz Bostona. Nju je, pak, u posljednjoj sezoni zamijenila bivša manekenka Julie Rogers.

Svaka epizoda je u pravilu obrađivala pojedini slučaj, a koga su "Anđeli" istraživali najčešće tako da su preuzimali lažni identitet, obično takav koji je od Kelly i Jill (a kasnije Kris) tražio da nose provokativne kostime.

Glumačka postava
----------------

| Glavna postava |
| --- |
| Glumac | Lik | Sezone | Godina |
| Farrah Fawcett-Majors | Jill Munroe | 1; 3 – 4 | 1976–1977; 1978–1980 (povremen lik) |
| Kate Jackson | Sabrina Duncan | 1 – 3 | 1976–1979 |
| Jaclyn Smith | Kelly Garrett | 1 – 5 | 1976–1981 |
| Cheryl Ladd | Kris Munroe | 2 – 5 | 1977–1981 |
| Shelley Hack | Tiffany Welles | 4 | 1979–1980 |
| Tanya Roberts | Julie Rogers | 5 | 1980–1981 |
| David Doyle | John Bosley (fiktivni detektiv) | 1 – 5 | 1976–1981 |
| John Forsythe (glas) | Charles "Charlie Townsend | 1 – 5 | 1976–1981 |

Vanjske veze
------------

* *Charlie's Angels* na sajtu IMDb
* *Charlie's Angels* na TV.com
* *Behind the Camera: The Charlie's Angels Story* na sajtu IMDb
* Townsend Agency: Full Filming Location Guide & Illustrated Episode Guide Arhivirano 2011-01-11 na Wayback Machine-u

| * p
* r
* u
*Charlie's Angels* |
| --- |
| Likovi | Sabrina Duncan • Jill Munroe • Kelly Garrett • Kris Munroe • Tiffany Welles • Julie Rogers • Natalie Cook • Dylan Sanders • Alex Munday • John Bosley |
| Filmovi | *Charlie's Angels* • *Charlie's Angels: Full Throttle* |
| Ostalo | Popis epizoda • *Charlie's Angels (video igra)* • *Asian Charlie's Angels* |